JEGYZŐKÖNYV

Készült: 2017. szeptember 26-án, 800 órakor, Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott nyilvános Képviselő-testületi üléséről.

Jelen vannak:

 Mikó Zoltán polgármester

 Szabó Sándorné képviselő

 Tóth Péter Benjámin képviselő

Igazoltan távol:

 Dobos Lászlóné alpolgármester

 Megyesi Elemér képviselő

Meghívottak:

A 2. napirendi pont tárgyalására:

Kánainé Kövesdi Edina költségvetési ügyintéző

Az 5. napirendi pont tárgyalására:

Tóth Lajos Árpád Hajdúböszörményi Tankerületi Központ Igazgató

A 6. napirendi pont tárgyalására:

Szűcs Gábor Tiszagyulaházi Polgárőr Egyesület Elnöke

A 7. napirendi pont tárgyalására:

Volümné Kékesi Henriett ügyintéző

Az ülés teljes időtartamára:

 Maginé dr. Csirke Erzsébet aljegyző

 Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a Képviselő-testületi ülésen.

*Megállapítja, hogy a képviselő-testület határozatképes, jelen van 3 fő megválasztott képviselő, igazoltan hiányzik 2 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg.

Javaslatot tesz a meghívóban szereplő napirendi pontok tárgyalására.

1. Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

Előterjesztés: írásos

1. Előterjesztés az Önkormányzat 2016. évi költségvetés végrehajtásáról szóló 9/2017. (V. 30.) Önkormányzati Rendelet módosítására.

Előadó: Mikó Zoltán polgármester

Előterjesztés: írásos

1. Előterjesztés a hulladékgazdálkodás helyi szabályairól szóló 11/2014. (V. 30.) Önkormányzati Rendelet módosításáról.

Előadó: Mikó Zoltán polgármester

Előterjesztés: írásos

1. Tájékoztató a hajdúböszörményi Tankerületi Központ 2016/2017. tanévben végzett tevékenységéről.

Előadó: Mikó Zoltán polgármester

Előterjesztés: írásos

1. Beszámoló a Tiszagyulaházi Polgárőr Egyesület 2016. évi tevékenységéről.

Előadó: Szűcs Gábor a Tiszagyulaházi Polgárőr Egyesület elnöke

Előterjesztés: írásos

1. Beszámoló a Hajdúnánási Közös Önkormányzati Hivatal 2016. július 1. és 2017. június 30. közötti időszakban végzett tevékenységéről.

Előadó: Mikó Zoltán polgármester

Előterjesztés: írásos

1. Előterjesztés a Tiszagyulaháza Helyi Esélyegyenlőségi Programjának felülvizsgálatának elfogadására.

Előadó: Mikó Zoltán polgármester

Előterjesztés: írásos

1. Előterjesztés a belső ellenőri feladatok ellátásra.

Előadó: Mikó Zoltán polgármester

Előterjesztés: írásos

1. Különfélék

Előadó: Mikó Zoltán polgármester

Előterjesztés: szóbeli

*A Képviselő-testület 3 igen szavazattal (a szavazásban 3 fő vett részt) – egyetért a napirendi pontok tárgyalásával.*

1./

Polgármesteri jelentés a lejárt határidejű Képviselő-testületi határozatok végrehajtásáról.

 Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a lejárt határidejű Képviselői-testületi határozatok végrehajtásáról szóló határozati javaslattal, kézfelnyújtással szavazzon:

*A képviselő-testület a lejárt határidejű Képviselő- testületi határozatok végrehajtásáról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

38/2017. (IX. 26.) határozata

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzatának Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: azonnal Felelős: Mikó Zoltán polgármester

2./

Előterjesztés az Önkormányzat 2016. évi költségvetés végrehajtásáról szóló 9/2017. (V. 30.) Önkormányzati Rendelet módosítására.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy a költségvetési ügyintéző távolléte miatt, ha van a képviselőknek kérdése, tegyék fel és a következő Képviselő-testületi ülésen megválaszolásra kerülnek. Egyébként csak hiánypótlásról van szó, ezért kell a módosítás.

Képviselő részéről kérdés, hozzászólás nem hangzott el.

Mikó Zoltán polgármester: Felkéri a Képviselő-testületet, hogy aki egyetért a rendelet-tervezetben foglaltakkal, kézfelnyújtással szavazzon:

*A képviselő-testület az Önkormányzat 2016. évi költségvetés végrehajtásáról szóló 9/2017. (V. 30.) Önkormányzati Rendeletének módosításáról szóló rendelettervezetet 3 igen szavazattal elfogadta (a szavazásban 3 fő vett részt) és az alábbi rendeletet alkotta:*

Tiszagyulaháza Község

Önkormányzata Képviselő-testületének

12/2017. (IX. 27.) Önkormányzati Rendelete

az Önkormányzat 2016. évi költségvetésének végrehajtásáról szóló 9/2017. (V. 30.) önkormányzati rendelet módosításáról

Tiszagyulaháza Község Önkormányzata Képviselő-testülete az Államháztartásról szóló 2011. évi CXCV. törvény 91. § (1) bekezdésében kapott felhatalmazás alapján, a Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

1.§

1. Az Önkormányzat 2016. évi költségvetésének végrehajtásáról szóló 9/2017. (V. 30.) önkormányzati rendelet (a továbbiakban: Rendelet) 1. melléklete helyébe e rendelet 1. melléklete lép.

(2) A Rendelet e rendelet 2-5. melléklete szerinti 12.-15. melléklettel egészül ki.

2.§

Záró rendelkezések

Ez a rendelet a 2017. október 1-jén lép hatályba, és az azt követő napon hatályát veszti.

Tiszagyulaháza, 2017. szeptember 26.

 Mikó Zoltán Dr. Kiss Imre

 polgármester jegyző

A rendelet kihirdetése megtörtént.

Tiszagyulaháza, 2017. szeptember 27.

Dr. Kiss Imre

 jegyző

Tiszagyulaháza Község Önkormányzat 2016. ÉVI ZÁRSZÁMADÁSÁNAK PÉNZÜGYI MÉRLEGE

1.melléklet a 12/2017. (IX. 27.) Önkormányzati Rendelethez

|  |
| --- |
| B E V É T E L E K |
|  |  |  |  |  | *ezer forint* |
| Sor-szám | Bevételi jogcím | 2015. évi tény | 2 016 |
| Eredeti előirányzat | Módosított előirányzat | Teljesítés |
| A | B |   | C | D | E |
| 1. | Önkormányzat működési támogatásai (1.1.+…+.1.6.) | 53606 | 50 026 | 53 306 | 53 306 |
| 1.1. | Helyi önkormányzatok működésének általános támogatása | 13817 | 14 894 | 16 834 | 16 834 |
| 1.2. | Önkormányzatok egyes köznevelési feladatainak támogatása | 14101 | 13 442 | 13 442 | 13 442 |
| 1.3. | Önkormányzatok szociális és gyermekjóléti feladatainak támogatása | 17192 | 15 777 | 15 710 | 15 710 |
| 1.4. | Önkormányzatok kulturális feladatainak támogatása | 1200 | 1 200 | 1 200 | 1 200 |
| 1.5. | Működési célú költségvetési támogatások és kiegészítő támogatások | 7296 | 4 713 | 6 120 | 6 120 |
| 2. | Működési célú támogatások államháztartáson belülről (2.1.+…+.2.5.) | 74548 | 53 855 | 62 860 | 62 850 |
| 2.1. | Elvonások és befizetések bevételei |   |   |   |   |
| 2.2. | Működési célú garancia- és kezességvállalásból megtérülések  |   |   |   |   |
| 2.3. | Működési célú visszatérítendő támogatások, kölcsönök visszatérülése  |   |   |   |   |
| 2.4. | Működési célú visszatérítendő támogatások, kölcsönök igénybevétele |   |   |   |   |
| 2.5. | Egyéb működési célú támogatások bevételei  | 74548 | 53 855 | 62 860 | 62 850 |
| 2.6. | 2.5.-ből EU-s támogatás | 19709 |   |   |   |
| 3. | Felhalmozási célú támogatások államháztartáson belülről (3.1.+…+3.5.) | 100432 |   | 14 998 | 14 998 |
| 3.1. | Felhalmozási célú önkormányzati támogatások | 40357 |   | 14 998 | 14 998 |
| 3.2. | Felhalmozási célú garancia- és kezességvállalásból megtérülések |   |   |   |   |
| 3.3. | Felhalmozási célú visszatérítendő támogatások, kölcsönök visszatérülése |   |   |   |   |
| 3.4. | Felhalmozási célú visszatérítendő támogatások, kölcsönök igénybevétele |   |   |   |   |
| 3.5. | Egyéb felhalmozási célú támogatások bevételei | 60075 |   |   |   |
| 3.6. | 3.5.-ből EU-s támogatás | 52086 |   |   |   |
| 4.  | Közhatalmi bevételek (4.1.+4.2.+4.3.+4.4.) | 7261 | 8 700 | 12 450 | 11 203 |
| 4.1. | Helyi adók (4.1.1.+4.1.2.) | 5911 | 6 900 | 10 150 | 9 791 |
| 4.1.1. | - Vagyoni típusú adók | 1818 | 2 000 | 2 000 | 1 672 |
| 4.1.2. | - Termékek és szolgáltatások adói | 4093 | 4 900 | 8 150 | 8 119 |
| 4.2. | Gépjárműadó | 1020 | 1 000 | 1 200 | 1 042 |
| 4.3. | Egyéb áruhasználati és szolgáltatási adók | 260 | 500 | 500 |   |
| 4.4. | Egyéb közhatalmi bevételek | 70 | 300 | 600 | 370 |
| 5. | Működési bevételek (5.1.+…+ 5.10.) | 36889 | 12 598 | 13 817 | 13 698 |
| 5.1. | Készletértékesítés ellenértéke | 1606 | 1 000 | 3 500 | 3 493 |
| 5.2. | Szolgáltatások ellenértéke | 27545 | 5 850 | 5 050 | 5 062 |
| 5.3. | Közvetített szolgáltatások értéke | 1995 | 2 000 | 1 200 | 1 167 |
| 5.4. | Tulajdonosi bevételek |   | 43 | 43 | 43 |
| 5.5. | Ellátási díjak | 2692 | 1 084 | 1 060 | 1 106 |
| 5.6. | Kiszámlázott általános forgalmi adó  | 2968 | 2 561 | 2 904 | 2 787 |
| 5.7. | Általános forgalmi adó visszatérítése |   |   |   |   |
| 5.8. | Kamatbevételek | 29 | 60 | 60 | 40 |
| 5.9. | Egyéb pénzügyi műveletek bevételei |   |   |   |   |
| 5.10. | Egyéb működési bevételek | 54 |   |   |   |
| 6. | Felhalmozási bevételek (6.1.+…+6.5.) | 1900 |   |   |   |
| 6.1. | Immateriális javak értékesítése |   |   |   |   |
| 6.2. | Ingatlanok értékesítése | 1900 |   |   |   |
| 6.3. | Egyéb tárgyi eszközök értékesítése |   |   |   |   |
| 6.4. | Részesedések értékesítése |   |   |   |   |
| 6.5. | Részesedések megszűnéséhez kapcsolódó bevételek |   |   |   |   |
| 7.  | Működési célú átvett pénzeszközök (7.1. + … + 7.3.) | 10465 |   | 381 | 341 |
| 7.1. | Működési célú garancia- és kezességvállalásból megtérülések ÁH-n kívülről |   |   |   |   |
| 7.2. | Működési célú visszatérítendő támogatások, kölcsönök visszatér. ÁH-n kívülről | 75 |   | 60 | 21 |
| 7.3. | Egyéb működési célú átvett pénzeszköz | 10390 |   | 321 | 320 |
| 7.4. | 7.3.-ból EU-s támogatás (közvetlen) |   |   |   |   |
| 8. | Felhalmozási célú átvett pénzeszközök (8.1.+8.2.+8.3.) |   |   |   |   |
| 8.1. | Felhalm. célú garancia- és kezességvállalásból megtérülések ÁH-n kívülről |   |   |   |   |
| 8.2. | Felhalm. célú visszatérítendő támogatások, kölcsönök visszatér. ÁH-n kívülről |   |   |   |   |
| 8.3. | Egyéb felhalmozási célú átvett pénzeszköz |   |   |   |   |
| 8.4. | 8.3.-ból EU-s támogatás (közvetlen) |   |   |   |   |
| 9. | KÖLTSÉGVETÉSI BEVÉTELEK ÖSSZESEN: (1+…+8) | 285101 | 125 179 | 157 812 | 156 396 |
|  10. | Hitel-, kölcsönfelvétel államháztartáson kívülről (10.1.+10.3.) | 165 |   |   |   |
| 10.1. | Hosszú lejáratú hitelek, kölcsönök felvétele |   |   |   |   |
| 10.2. | Likviditási célú hitelek, kölcsönök felvétele pénzügyi vállalkozástól | 165 |   |   |   |
| 10.3. |  Rövid lejáratú hitelek, kölcsönök felvétele |   |   |   |   |
|  11. | Belföldi értékpapírok bevételei (11.1. +…+ 11.4.) |   |   |   |   |
|  12. | Maradvány igénybevétele (12.1. + 12.2.) | 18073 | 34 448 | 68 275 | 68 275 |
| 12.1. | Előző év költségvetési maradványának igénybevétele | 18073 | 34 448 | 68 275 | 68 275 |
| 12.2. | Előző év vállalkozási maradványának igénybevétele |   |   |   |   |
|  13. | Belföldi finanszírozás bevételei  | 29501 | 24 402 | 21 811 | 21 040 |
|  14. | Külföldi finanszírozás bevételei (14.1.+…14.4.) |   |   |   |   |
|  15. | Adóssághoz nem kapcsolódó származékos ügyletek bevételei |   |   |   |   |
|  16. | FINANSZÍROZÁSI BEVÉTELEK ÖSSZESEN: (10. + … +15.) | 47289 | 58 850 | 90 086 | 89 315 |
|  17. | KÖLTSÉGVETÉSI ÉS FINANSZÍROZÁSI BEVÉTELEK ÖSSZESEN: (9+16) | 332390 | 184 029 | 247 898 | 245 711 |
|  |  |  |  |  |  |
| K I A D Á S O K |
| *2. sz. táblázat* |  |  |  | *Ezer forintban* |
| Sor-szám | Kiadási jogcím | 2015. évi tény | 2016 |
| Eredeti előirányzat | Módosított előirányzat | Teljesítés |
| A | B |   | C | D | E |
| 1. |  Működési költségvetés kiadásai (1.1+…+1.5.) | 162949 | 123 179 | 152 309 | 138 918 |
| 1.1. | Személyi juttatások | 66778 | 66 233 | 69 968 | 61 592 |
| 1.2. | Munkaadókat terhelő járulékok és szociális hozzájárulási adó | 13172 | 12 740 | 14 648 | 14 625 |
| 1.3. | Dologi kiadások | 56844 | 36 858 | 50 185 | 46 976 |
| 1.4. | Ellátottak pénzbeli juttatásai | 2974 | 1 315 | 1 315 | 1 270 |
| 1.5 | Egyéb működési célú kiadások | 23181 | 6 033 | 16 193 | 14 455 |
| 1.6. |  - az 1.5-ből: - Elvonások és befizetések | 3299 | 200 | 670 | 663 |
| 1.7. |  - Garancia- és kezességvállalásból kifizetés ÁH-n belülre |   |   |   |   |
| 1.8. |  -Visszatérítendő támogatások, kölcsönök nyújtása ÁH-n belülre |   |   |   |   |
| 1.9. |  - Visszat. támogatások, kölcsönök törlesztése ÁH-n belülre |   |   |   |   |
| 1.10. |  - Egyéb működési célú támogatások ÁH-n belülre | 12 638 | 5 713 | 9 384 | 7 663 |
| 1.11. |  - Garancia és kezességvállalásból kifizetés ÁH-n kívülre |   |   |   |   |
| 1.12. |  - Visszat. támogatások, kölcsönök nyújtása ÁH-n kívülre | 381 |   |   |   |
| 1.13. |  - Árkiegészítések, ártámogatások |   |   |   |   |
| 1.14. |  - Kamattámogatások |   |   |   |   |
| 1.15. |  - Egyéb működési célú támogatások államháztartáson kívülre | 6863 | 120 | 6 139 | 6 129 |
| 2. |  Felhalmozási költségvetés kiadásai (2.1.+2.3.+2.5.) | 71975 | 34 448 | 71 786 | 51 079 |
| 2.1. | Beruházások | 44975 | 3 503 | 9 490 | 3 364 |
| 2.2. | 2.1.-ből EU-s forrásból megvalósuló beruházás | 31664 |   |   |   |
| 2.3. | Felújítások | 635 | 30 945 | 62 296 | 47 715 |
| 2.4. | 2.3.-ból EU-s forrásból megvalósuló felújítás |   |   |   |   |
| 2.5. | Egyéb felhalmozási kiadások | 26365 |   |   |   |
| 2.6. | 2.5.-ből - Garancia- és kezességvállalásból kifizetés ÁH-n belülre |   |   |   |   |
| 2.7. |  - Visszatérítendő támogatások, kölcsönök nyújtása ÁH-n belülre |   |   |   |   |
| 2.8. |  - Visszat. támogatások, kölcsönök törlesztése ÁH-n belülre |   |   |   |   |
| 2.9. |  - Egyéb felhalmozási célú támogatások ÁH-n belülre | 26365 |   |   |   |
| 2.10. |  - Garancia- és kezességvállalásból kifizetés ÁH-n kívülre |   |   |   |   |
| 2.11. |  - Visszat. támogatások, kölcsönök nyújtása ÁH-n kívülre |   |   |   |   |
| 2.12. |  - Lakástámogatás |   |   |   |   |
| 2.13. |  - Egyéb felhalmozási célú támogatások államháztartáson kívülre |   |   |   |   |
| 3. | Tartalékok (3.1.+3.2.) |   | 2 000 | 2 000 |   |
| 3.1. | Általános tartalék |   | 2 000 | 2 000 |   |
| 3.2. | Céltartalék |   |   |   |   |
| 4. | KÖLTSÉGVETÉSI KIADÁSOK ÖSSZESEN (1+2+3) | 234924 | 159 627 | 226 095 | 189 997 |
| 5. | Hitel-, kölcsöntörlesztés államháztartáson kívülre (5.1. + … + 5.3.) | 165 |   |   |   |
| 5.1. |  Hosszú lejáratú hitelek, kölcsönök törlesztése |   |   |   |   |
| 5.2. |  Likviditási célú hitelek, kölcsönök törlesztése pénzügyi vállalkozásnak | 165 |   |   |   |
| 5.3. |  Rövid lejáratú hitelek, kölcsönök törlesztése |   |   |   |   |
| 6. | Belföldi értékpapírok kiadásai (6.1. + … + 6.4.) |   |   |   |   |
| 7. | Belföldi finanszírozás kiadásai (7.1. + … + 7.4.) | 29027 | 24 402 | 21 803 | 21 032 |
| 8. | Külföldi finanszírozás kiadásai (6.1. + … + 6.4.) |   |   |   |   |
| 9. | FINANSZÍROZÁSI KIADÁSOK ÖSSZESEN: (5.+…+8.) | 19192 | 24 402 | 21 803 | 21 032 |
| 10. | KIADÁSOK ÖSSZESEN: (4+9) | 264116 | 184 029 | 247 898 | 211 029 |
|  |  |  |  |  |  |
| KÖLTSÉGVETÉSI, FINANSZÍROZÁSI BEVÉTELEK ÉS KIADÁSOK EGYENLEGE |
| *3. sz. táblázat* |  |  |  | *Ezer forintban* |
| 1 | Költségvetési hiány, többlet (költségvetési bevételek 9. sor - költségvetési kiadások 4. sor) (+/-) | 50177 | -34 448 | -68 283 | -33 601 |
| 2. | Finanszírozási bevételek, kiadások egyenlege (finanszírozási bevételek 16. sor - finanszírozási kiadások 9. sor) (+/-) | 18097 | 34 448 | 68 283 | 68 283 |
|  |  |  |  |  |  |

 Az Önkormányzat által adott közvetett támogatások/kedvezmények kimutatása \*

 12. melléklet a 12/2017 (IX. 27.) Önkormányzati Rendelethez

|  |  |  |  |  |
| --- | --- | --- | --- | --- |
|  |  |  |  | *ezer forint* |
| Sor-szám | Bevételi jogcím | Kedvezmény nélkül elérhető bevétel | Kedvezmény érvényesítésével elérhető bevétel | Mentesség összege |
| A | B | C | D | E |
| 1. | Ellátottak térítési díjának méltányosságból történő elengedése |   |   |   |
| 2. | Ellátottak kártérítésének méltányosságból történő elengedése |   |   |   |
| 3. | Lakosság részére lakásépítéshez nyújtott kölcsön elengedése |   |   |   |
| 4. | Lakosság részére lakásfelújításhoz nyújtott kölcsön elengedése |   |   |   |
| 5. | Helyi adóból biztosított kedvezmény, mentesség összesen |   |   |   |
| 6. | -ebből: Építményadó  |   |   |   |
| 7. | Telekadó  |   |   |   |
| 9. | Magánszemélyek kommunális adója  | 2 400 | 2 048 | 352 |
| 10. | Idegenforgalmi adó tartózkodás után  |   |   |   |
| 11. | Idegenforgalmi adó épület után  |   |   |   |
| 12. | Iparűzési adó állandó jelleggel végzett iparűzési tevékenység után  |   |   |   |
| 13. | Gépjárműadóból biztosított kedvezmény, mentesség |   |   |   |
| 14. | Helyiségek hasznosítása utáni kedvezmény, mentesség |   |   |   |
| 15. | Eszközök hasznosítása utáni kedvezmény, mentesség |   |   |   |
| 16. | Egyéb kedvezmény |   |   |   |
| 17. | Egyéb kölcsön elengedése |   |   |   |
| 18. |   |   |   |   |
| 19. |   |   |   |   |
| 20. |   |   |   |   |
| 21. |   |   |   |   |
| 22. |   |   |   |   |
| 23. |   |   |   |   |
| 24. |   |   |   |   |
| 25. |   |   |   |   |
| 26. |   |   |   |   |
| 27. | Összesen: | 2 400 | 2 048 | 352 |

Adósságállomány alakulása lejárat, bel- és külföldi hitelezők szerinti bontásban 2016. december 31-én.

 13. melléklet a 12/2017 (IX. 27.) Önkormányzati Rendelethez

|  |
| --- |
| *ezer forint* |
| Sorszám | Adósságállomány eszközök szerint | Nem lejárt | Lejárt |
| 1-90 nap közötti | 91-180 nap közötti | 181-360 nap közötti | 360 napon túli | Összes lejárt tartozás |
| A | B | C | D | E | F | G | H |
| I. Belföldi hitelezők |
| 1. | Adóhatósággal szembeni tartozások |  -  |   |   |   |   |  -  |
| 2. | Központi költségvetéssel szemben fennálló tartozások |   |   |   |   |   |  -  |
| 3. | Elkülönített állami pénzalapokkal szembeni tartozás |   |   |   |   |   |  -  |
| 4. | TB alapokkal szembeni tartozás |   |   |   |   |  -  |  -  |
| 5. | Tartozásállomány önkormányzatok és intézmények felé |   |   |   |   |  -  |  -  |
| 6. | Szállítói tartozás |  634  |  59  |  -  |  -  |  825  |  884  |
| 7. | Egyéb adósság |  -  |   |   |   |   |  -  |
| Belföldi összesen: |  634  |  59  |  -  |  -  |  825  |  884  |
| II. Külföldi hitelezők |
| 1. | Külföldi szállítók |   |   |   |   |   |  -  |
| 2. | Egyéb adósság |   |   |   |   |   |  -  |
| Külföldi összesen: |  -  |  -  |  -  |  -  |  -  |  -  |
| Adósságállomány mindösszesen |  634  |  59  |  -  |  -  |  825  |  884  |

Tájékoztató Tiszagyulaháza Község Önkormányzat 2016. évben kapott támogatásairól

 14. melléklet a 12/2017 (IX. 27.) Önkormányzati Rendelethez

|  |
| --- |
| *ezer forint* |
| *Sorsz.* | *Megnevezés* | *Önkormányzat* | *Óvoda* | *Összesen* |
| A | B | C | D | E |
| 1. | Helyi önkormányzatok működésének általános támogatása |  16 834  |   |  16 834  |
| 2. | Települési önkormányzatok egyes köznevelési feladatainak támogatása |  13 442  |   |  13 442  |
| 3. | Települési önkormányzatok szociális, gyermekjóléti és gyermekétkeztetési feladatainak támogatása |  15 710  |   |  15 710  |
|  | *ebből: szociális ágazati pótlék* |  *-*  |  |  |
|  |  *pénzbeli szociális ellátások támogatása* |  *-*  |  |  |
|  |  *szociális étkeztetés támogatása* |  *-*  |  |  |
|  |  *házi segítségnyújtás támogatása* |  *-*  |  |  |
|  |  *egyéb szociális feladatok támogatása* |  *6 536*  |  |  *6 536*  |
|  |  *gyermekétkeztetés támogatása* |  *9 174*  |  |  *9 174*  |
| 4. | Települési önkormányzatok kulturális feladatainak támogatása |  1 200  |   |  1 200  |
| 5. | Helyi önkormányzatok kiegészítő támogatásai |  6 120  |   |  6 120  |
|  | *ebből: Ivóvízzel való ellátás ráfordításainak támogatása* |  *5 926*  |  |  *5 926*  |
|  |  *Szociális tűzifa* |  *-*  |  |  *-*  |
|  |  *Rendkívüli támogatás* |  *-*  |  |  *-*  |
|  |  *Bérkompenzáció* |  *194*  |  |  *194*  |
| 6. | Egyéb működési célú támogatások államháztartáson belülről |  62 850  |   |  62 850  |
|  | *ebből: MVH támogatás* |  *400*  |  |  *400*  |
|  |  *Megyei önk. Támogatás* |  *50*  |  |  *50*  |
|  |  Hortobágymenti Térségfejlesztési Társulástól kapott támogatás |  *7 000*  |  |  *7 000*  |
|  |  *Közfoglalkoztatás működési támogatása* |  *49 738*  |  |  *49 738*  |
|  |  *Védőnői támogatás* |  *3 205*  |  |  *3 205*  |
|  |  Polgár V. Önk. Víziközmű hozzájárulás |  *2 457*  |  |  *2 457*  |
| 7. | Működési célú támogatások államháztartáson belülről |  116 156  |  -  |  116 156  |
| 8. | Működési célú átvett pénzeszköz |  341  |   |  341  |
|   | Felhalmozási célú támogatások- belterületi utak, hidak, járdák felújítása |  14 998  |   | 14 998  |
|   | Belterületi vízrendezés támogatása- felhalmozási célú |   |   |  -  |
| 9. | Felhalmozási célú támogatások államháztartáson belülről |  14 998  |  -  |  14 998  |
| 10. | Felhalmozási célú átvett pénzeszközök áht. Kívülről |  -  |   |  -  |
| 11. | Mindösszesen |  131 495  |  -  |  131 495  |

Tájékoztató Tiszagyulaháza Község Önkormányzat 2016. évben átadott támogatásairól

 15. melléklet a 12/2017 (IX. 27.) Önkormányzati Rendelethez

|  |
| --- |
| *ezer forint* |
| *Sorsz.* | *Megnevezés* | *Önkormányzat* | *Óvoda* | *Összesen* |
| A | B | C | D | E |
| 1. | Előző évi normatíva visszafizetés |  663  |   |  663  |
| 2. | Egyéb működési célú támogatások államháztartáson belülre- Tiszadob társulás |  2 323  |   |  2323  |
| 3. | Hajdúnánás Önkormányzatának- Közös hivatal működési kiadásaihoz hozzájárulás |  4 756  |   | 4756 |
| 4. | PÉTEGISZ működési finanszírozás |  172  |   | 172 |
| 5. | Polgár V. Önkormányzatának- ügyeleti ellátáshoz hozzájárulás |  577  |   | 577 |
| 6. | Mentőállomás támogatás |  7  |   | 7 |
| 7. | Töosz tagdíj |  10  |   | 10 |
| 8. | Egyéb működési célú támogatások államháztartáson kívülre- Víziközmű fenntartás támogatás |  5 926  |   | 5926 |
| 9. | Visszatérítendő kölcsön nyújtás államháztartáson kívülre |  21  | - | 21 |
| 10. | Mindösszesen |  14 455  | - |  14 455  |

3./

Előterjesztés a hulladékgazdálkodás helyi szabályairól szóló 11/2014. (V. 30.) Önkormányzati Rendelet módosításáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt tegye meg szóbeli kiegészítését.

Maginé dr. Csirke Erzsébet aljegyző: Elmondja, hogy törvényi kötelezettség a módosítás.

Szabó Sándorné képviselő: Hozzászólásában elmondja, hogy nem közvetlenül a rendelethez kapcsolódik a kérdése, hanem arra vonatkozna, hogy a számlázás miért akadozik. Ebben az évben még alig kapott a lakosság csekket. Nem fog-e nagyon feltorlódni a fizetni való és hogyan fog ezzel a lakosság majd megbirkózni?

Maginé dr. Csirke Erzsébet aljegyző: Válaszában elmondja, hogy a számlázást átvette az NHKV, tehát országosan történik. Az adatfeldolgozás miatt történt csúszás. Félő, hogy egyszerre jönnek majd a számlák és a lakosság nehezen fog megbirkózni vele, így év vége felé.

Tóth Péter Benjámin képviselő: Lesz e változás a szemétszállításban, vagy ugyanúgy fog működni tovább, mint eddig?

Maginé dr. Csirke Erzsébet aljegyző: A szállításban semmi nem fog változni, ugyanaz a cég, vagyis a HHG Kft. fogja továbbra is a hulladékot elvinni, mert ő az egyik alvállalkozója lesz a Debreceni Hulladék Közszolgáltató Nonprofit Kft.-nek. Megyénként egy szolgáltató lesz.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a Képviselő-testületet, hogy aki egyetért a rendelet-tervezetben foglaltakkal, kézfelnyújtással szavazzon:

*A képviselő-testület a hulladékgazdálkodás helyi szabályairól szóló 11/2014. (V. 30.) Önkormányzati Rendelet módosításáról szóló rendelettervezetet 3 igen szavazattal elfogadta (a szavazásban 3 fő vett részt) és az alábbi rendeletet alkotta:*

Tiszagyulaháza Község Önkormányzata

Képviselő-testületének

13/2017. (IX. 27.) Önkormányzati Rendelete

a hulladékgazdálkodás helyi szabályairól szóló

11/2014. (V. 30.) Önkormányzati Rendelet módosításáról

Tiszagyulaháza Község Önkormányzata Képviselő-testülete a hulladékról szóló 2012. évi CLXXXV. törvény 35. § (1) bekezdés g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva a következőket rendeli el:

1. §

A hulladékgazdálkodás helyi szabályairól szóló 11/2014. (V. 30.) Önkormányzati Rendelet 16.§-a helyébe a következő rendelkezés lép:

„16 . §

Adatszolgáltatási és adatkezelési szabályok

(1) Az adatkezelés célja a Közszolgáltató ügyfélszolgálati feladatainak ellátásához, a közszolgáltatási díj beszedésével kapcsolatos adatszolgáltatási kötelezettség teljesítéséhez szükséges adatok kezelése.

(2) A Közszolgáltató ügyfélszolgálatával történő kapcsolatfelvétel során keletkezett adatok körébe tartozik mindazon adat, amely az ügyfélszolgálatnál, valamint az ingatlanhasználó és az ügyfélszolgálat közötti kapcsolat során keletkezik. Az adatok kezelése ebben az esetben az érintett által indított eljáráshoz, a szolgáltatáshoz, továbbá a szolgáltatás teljesítéséhez kapcsolódik.

(3)  A Közszolgáltató kötelezettsége az ügyfélszolgálaton keletkezett adatok elkülönítése a közszolgáltatást igénybevételéhez szükséges személyes adatokra és egyéb adatokra. Az egyéb adatokat a Közszolgáltató nem kezelheti, azokat köteles megsemmisíteni.

 (4) A Közszolgáltató megteremti és fenntartja az adatkezelés személyi és tárgyi feltételeit, gondoskodik az adatok biztonságáról, meghatározza azokat az eljárási szabályokat, amelyek az adat- és titokvédelmi szabályok érvényre juttatásához saját tevékenységi körén belül szükségesek.

(5) A Közszolgáltató nyilvántartásában a természetes személyek esetében a Ht. alapján a természetes személyazonosító adatokat, valamint a lakcímet tarthatja nyilván, ezeket az adatokat kezeli.

(6)  A Közszolgáltató az általa kezelt adatokat nyilvánosságra nem hozhatja, az ügyfélszolgálati feladatainak ellátásán, a közszolgáltatási díj beszedésével kapcsolatos adatszolgáltatási kötelezettségén túl más célra fel nem használhatja.

 (7) A Közszolgáltató az ingatlanhasználó személyes adatait a szerződéses viszony létrejöttétől annak megszűnéséig, díjhátralék esetén a tartozás fennállásáig kezelheti. A jogviszony, vagy díjhátralék megszűnését követően a Közszolgáltató a kezelt adatokat megsemmisíti.”

2. §

Ez a rendelet 2017. október 1-jén lép hatályba és az azt követő napon hatályát veszti.

Tiszagyulaháza, 2017. szeptember 26.

 Mikó Zoltán Dr. Kiss Imre

 polgármester jegyző

A rendelet kihirdetése megtörtént.

Tiszagyulaháza, 2017. szeptember 27.

Dr. Kiss Imre

 jegyző

4./

Tájékoztató a hajdúböszörményi Tankerületi Központ 2016/2017. tanévben végzett tevékenységéről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy a KLIK Hajdúböszörményi Tankerületi Központjának igazgatója sem tudott eljönni a testületi ülésre, ezért ha van valakinek kérdése, észrevétele a beszámolóval kapcsolatban továbbítani fogja, és ha választ kap, a következő ülésen elmondja.

Szabó Sándorné képviselő: Megkérdezné, hogy az általános iskola GÚT-tól való leválása hol tart és milyen lépések történtek azóta, hogy hozott egy határozatot a testület?

Mikó Zoltán polgármester: Újtikosi székhellyel önállóan működik tovább az általános iskola.

Szabó Sándorné képviselő: Szerinte forszírozni kellene a korábban már meghozott határozat alapján az alsó és felső osztályok cseréjét a két községben.

Maginé dr. Csirke Erzsébet aljegyző: Javasolja a testületnek, a beszámolót a tavaszi határozatra visszautalva fogadja el.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Hajdúböszörményi Tankerületi Központ 2016/2017. tanévben végzett tevékenységéről szóló beszámoló határozati javaslatával, kiegészítve a tavasszal hozott határozatainkra történő utalással, kézfelnyújtással szavazzon:

*A képviselő-testület a Hajdúböszörményi Tankerületi Központ 2016/2017. tanévben végzett tevékenységéről szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

39/2017. (IX. 26.) számú határozata

A Hajdúböszörményi Tankerületi Központ 2016/2017. tanévben végzett tevékenységéről szóló tájékoztatójáról

Tiszagyulaháza Községi Önkormányzat Képviselő-testülete a Hajdúböszörményi Tankerületi Központ 2016/2017. tanévben végzett tevékenységéről szóló tájékoztatóját elfogadja.

A Képviselő-testület továbbra is fenntartja a GÚT Általános Iskola átalakításáról szóló véleményét tartalmazó 18/2017. (III. 28.) és 25/2017. (IV. 25.) számú határozataiban foglaltakat.

Kéri a Hajdúböszörményi Tankerületi Központ vezetőjét a fenti két határozat szerint, az önkormányzati javaslatok végrehajtására. Amennyiben a végrehajtás akadályba ütközik, kéri az arról szóló tájékoztatást.

Felkéri a polgármestert, hogy a testület határozatát küldje meg a Hajdúböszörményi Tankerületi Központ Igazgatója részére.

Felelős: Mikó Zoltán polgármester Határidő: 2017. október 10.

5./

Beszámoló a Tiszagyulaházi Polgárőr Egyesület 2016. évi tevékenységéről.

Előadó: Szűcs Gábor a Tiszagyulaházi Polgárőr Egyesület elnöke

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Szűcs Gábort a Tiszagyulaházi Polgárőr Egyesület elnökét, ha van szóbeli kiegészítése a beszámolóhoz, tegye meg.

Szűcs Gábor, Tiszagyulaházi Polgárőr Egyesület elnöke: Elmondja, hogy ami a beszámolóban még nem szerepel az az, hogy Tiszadob és Tiszadada községek polgárőr egyesületeivel született és aláírásra is került egy együttműködési megállapodás. Bármi történik a településeken, tudnak egymásnak segíteni. Közelebb van a két település, mint például Polgár, Folyás vagy Görbeháza. Nagyon nehéz a jó kapcsolat kialakítása a lakossággal. Kialakult egy negatív vélemény a polgárőrségről a községben. Sok bántást kap az emberektől. A járási koordinátor sem úgy segíti a munkáját, ahogy azt kellene, véleménye szerint.

Elmondja továbbá, hogy hat ifjú polgárőr került felvételre az elmúlt időszakban. Jelenleg 25 tagja van az egyesületnek, amelyből igazán aktív tag 15 fő. Tervei közt szerepel az „Egy iskola, egy polgárőr” program megvalósítása. Ez azt jelenti, hogy osztályfőnöki óra keretében, amely 20 órát jelent, ismerkednének a diákok a közbiztonsággal. Tíz óra elméleti és tíz óra gyakorlati képzést jelent. Az elméleti része az elsősegélynyújtás, tűzvédelmi, katasztrófavédelmi ismeretek, a gyakorlatban pedig közlekedésbiztonság, idősek segítése szerepel. Az óvodába is szeretné a gyerekekkel megismertetni az elsősegélynyújtás alapjait játékos formában, hogy már kicsi gyerekként se ijedjenek meg, ha esetleg egy idősebb ember segítségre szorul. Szervezett a felnőtt lakosság körében is ilyen elsősegélynyújtó bemutatót, de sajnos nagy érdektelenségbe ütközött, nagyon kevesen voltak. A tűzoltósággal is szervezett volna egy ilyet, hogy mi a teendő tűz esetén, hogyan kell használni a porral oltó készülékeket, de erről az előző eset kapcsán le is mondott, nem lett volna értelme megtartani.

További tervei között szerepel, hogy az ifjú polgárőrökkel felkeresik az idős embereket, elbeszélgetnek, próbálnak bizalmas kapcsolatot kialakítani velük. Ha bármi problémát észlelnek, ne féljenek értesíteni a polgárőrséget, bizalommal legyenek feléjük.

A TIVIZIG-el is folyamatban vannak tárgyalások arról, hogy ha a gáton történik valami, gondol itt balesetre, vadkárra, a polgárőrök tudjanak intézkedni, segíteni az esetlegesen bajba jutottakon.

Szabó Sándorné képviselő: Nagyon jónak tartja, hogy változtatást szeretne elérni a polgárőrség. A települést ismerve nagyon nehéz elfogadtatni magát az embernek, ha ilyen pozícióba kerül. Sok év kell hozzá még akkor is, ha születésétől fogva tiszagyulaházi lakos. Azzal, hogy új dolgokat vezet be, nagyon jó, de legyen hozzá türelme. Az előzőekben elmondottak alapján van egy biztos háttere a polgárőrök között, akik mindig kiállnak majd mellette és segítik a munkáját. Ebben bízzon. Véleménye szerint a koordinátornak is több segítséget kellene nyújtania.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Tiszagyulaházi Polgárőr Egyesület 2016. évi tevékenységéről szóló beszámoló határozati javaslatával, kézfelnyújtással szavazzon:

*A képviselő-testület a Tiszagyulaházi Polgárőr Egyesület 2016. évi tevékenységéről szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

40/2017. (IX. 26.) számú határozata

A Tiszagyulaházi Polgárőr Egyesület 2016. évi munkájáról szóló tájékoztató elfogadásáról

Tiszagyulaháza Község Önkormányzata Képviselő-testülete a Tiszagyulaházi Polgárőr Egyesület 2016. évi munkájáról szóló tájékoztatóját megismerte és azt elfogadja.

Felkéri a polgármestert, hogy a Képviselő-testület döntését a polgárőrség elnöke részére küldje meg.

Felelős: Mikó Zoltán polgármester Határidő: értelemszerűen

6./

Beszámoló a Hajdúnánási Közös Önkormányzati Hivatal 2016. július 1. és 2017. június 30. közötti időszakban végzett tevékenységéről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt tegye meg szóbeli kiegészítését.

Maginé dr. Csirke Erzsébet aljegyző: A testület figyelmét arra hívná fel leginkább, amit a bevezetés és az összegzés tartalmaz. Nagy változások előtt áll a hivatal. 2018-ban több olyan változás is lesz, amely terhelni fogja a hivatali állományt. Januártól az új közigazgatási ejárási törvény bevezetése a másik pedig az ASP rendszerre való átállás. Ezen a rendszeren keresztül állandó ellenőrzés alatt lesznek az önkormányzatok és a hivatalok. Napra készen fognak látni minden adatot a legfelsőbb szervek. Ehhez elengedhetetlen a megfelelő informatikai rendszer kialakítása, mert a jelenlegi erre nem alkalmas.

Szabó Sándorné képviselő: Az új ASP rendszer, ha működni fog és központilag minden adatot fognak látni, akkor miért van szükség mégis a belső ellenőrzési rendszerre?

Maginé dr. Csirke Erzsébet aljegyző: A belső ellenőrzés funkciója az, hogy a belső folyamatokat vizsgálja át és világítson rá arra, ha valamit nem jól csinálunk. Az adat lehet jó, amit a rendszerbe beviszünk, de az ehhez az adathoz vezető folyamat lehet hibás. Ezeket tárja fel a belső ellenőrzés. A belső ellenőr feladata nem csak az, hogy ellenőrizze, megfelelnek-e a költségvetési rendeletben foglaltaknak, hanem az is, hogy a belső folyamatok megfelelnek-e az összes jogszabálynak, ami erre vonatkozik.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Hajdúnánási Közös Önkormányzati Hivatal 2016. július 1. és 2017. június 30. közötti időszakban végzett tevékenységéről szóló beszámoló határozati javaslatával, kézfelnyújtással szavazzon:

*A képviselő-testület a Hajdúnánási Közös Önkormányzati Hivatal 2016. július 1. és 2017. június 30. közötti időszakban végzett tevékenységéről szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

41/2017. (IX. 26.) számú határozata

a Hajdúnánási Közös Önkormányzati Hivatal 2016. július 1. és 2017. június 30. közötti időszakban végzett tevékenységéről

Hajdúnánás Városi Önkormányzat Képviselő-testülete a jegyzőnek Magyarország helyi önkormányzatairól szóló 2011. évi CLXXXIX. törvényt 81. § (3) bekezdés f) pontja alapján előterjesztett, a Hajdúnánási Közös Önkormányzati Hivatal 2016. július 1. és 2017. június 30. közötti időszakban végzett tevékenységéről szóló beszámolót megtárgyalta és azt elfogadja.

Felelős: - Határidő: -

7./

Előterjesztés a Tiszagyulaháza Helyi Esélyegyenlőségi Programjának felülvizsgálatának elfogadására.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Volümné Kékesi Henriett ügyintézőt, ha van szóbeli kiegészítése a napirendi ponthoz tegye meg.

Volümné Kékesi Henriett ügyintéző: A Képviselők részére már ki lett küldve a testületi anyag, amikor a mentorral értekezni tudott, akinek az volt a javaslata, hogy a határidőket az intézkedési tervekben módosítsa, és úgy fogadja el a Képviselő-testület. Tehát 2018. szeptember 30. legyen, mivel a jövő év folyamán úgyis új programot kell készíteni.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Tiszagyulaháza Helyi Esélyegyenlőségi Programjának felülvizsgálatáról szóló határozati javaslattal, kézfelnyújtással szavazzon:

*A képviselő-testület a Tiszagyulaháza Helyi Esélyegyenlőségi Programjának felülvizsgálatáról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Községi Önkormányzat

 Képviselő-testületének

42/2017. (IX. 26.) számú határozata

Tiszagyulaháza Helyi Esélyegyenlőségi Program felülvizsgálatának elfogadására

Tiszagyulaháza Község Önkormányzatának Képviselő-testülete a Tiszagyulaháza Helyi Esélyegyenlőségi Program felülvizsgálatáról szóló előterjesztést megtárgyalta, és elfogadja.

Felkéri a polgármestert, hogy a Program végrehajtásához szükséges intézkedések megtételéről gondoskodjon.

Határidő: azonnal Felelős: Mikó Zoltán polgármester

8./

Előterjesztés a belső ellenőri feladatok ellátásra.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt tegye meg szóbeli kiegészítését.

Maginé dr. Csirke Erzsébet aljegyző: A testületi anyag kiküldése után érkezett meg Nemesné Sőrés Erzsébet ajánlata. Az ajánlata 200.000.-Ft, amelyet nem terhel ÁFA, mert KATÁ-s. A többi ajánlat szerepel az előterjesztésben. A testületnek javasolja a Val-Ethik Könyvvizsgáló és Tanácsadó Kft., aki egyébként Hajdúnánásnak is a belső ellenőre, és a Nemesné Sőrés Erzsébet ajánlata közül válasszanak. Ez utóbbi csak önkormányzatoknál végez belső ellenőri feladatokat, legyen az kicsi vagy közös hivatal.

Mikó Zoltán polgármester: A Val-Ethik Kft. mellett szól, hogy Hajdúnánáson már bizonyított, hogy jól végzi a feladatát és segíti is az önkormányzat munkáját. Javasolja elfogadni a Val-Ethik Kft-t.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a belső ellenőri feladatok ellátásról szóló határozati javaslattal, kézfelnyújtással szavazzon:

*A képviselő-testület a belső ellenőri feladatok ellátásról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

43/2017. (IX. 26.) számú határozata

belső ellenőri feladatok ellátásra

Tiszagyulaháza Község Önkormányzat Képviselő-testülete a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet szerint Tiszagyulaháza Község Önkormányzata belső ellenőrzési tevékenységének elvégzésével a Val-Ethik Könyvvizsgáló és Tanácsadó Kft. (Nyíregyháza, Újszőlő út. 104. sz.) bízza meg, 150.000.- Ft/év + ÁFA díjazással.

Felhatalmazza a polgármestert a belső ellenőrzési szolgáltatás elvégzésével kapcsolatos szerződés megkötésére.

Felkéri a polgármestert, hogy a 2018. évi költségvetés elkészítésekor a határozatból adódó kiadás tervezéséről gondoskodjon.

Határidő: 2017. szeptember 30. Felelős: Mikó Zoltán polgármester

9./

Különfélék

Előadó: Mikó Zoltán polgármester

Mikó Zoltán polgármester: A különfélékben elmondja, hogy az óvodai normatíva lehetővé teszi egy új üst beszerzését, mert a régi teljesen tönkre ment, nem javítható.

Nagyon nagy termés várható a hagymából és a krumpliból. Arra gondolt, hogy az idős embereknek lehetne egy csomagot juttatni. Továbbá nagyon jó lesz a káposztatermés is, amely azon kívül, amit a konyha felhasznál, eladásra és savanyításra kerül. Ebből is lehetne adni az idős embereknek például két kilogrammos kiszerelésű savanyú káposzta formájában. Nagyon jó vitaminforrás. Ehhez módosítani kellene a szociális rendeletet, mert nem szerepel benne a természetbeni juttatás.

Maginé dr. Csirke Erzsébet aljegyző: A rendeletben szerepel a természetbeni juttatás, de nevesítve vannak a közszolgáltatók. Nincs benne, olyan, hogy a közmunka programból származó termékekből álló élelmiszer csomag. Ezzel ki kell egészíteni.

Mikó Zoltán polgármester: Több önkormányzat csinálja már ezt. Jelentős része a konyhára, jelentős része eladásra kerül, a fennmaradó részt pedig élelmiszer csomagként odaadni.

Tájékoztatja továbbá a testületet, hogy a piactér kialakítására beadott pályázat elutasításra került. Kifogást nyújtott be, de még semmi válasz nem jött.

Megemlíti a testületnek továbbá, hogy a házi segítségnyújtás területéről egy gondozótól meg kellet válni.

A Budapesti III. Országos Közfoglalkoztatási Kiállatáson két új barter kapcsolat született, Nyíradony és Sajógalgóc településekkel. Nagyon nagy sikere volt továbbá a chili szószoknak is.

A különfélékben ennyit szerette volna elmondani, kéri a testületet, ha van hozzászólásuk tegyék meg.

Tóth Péter Benjámin képviselő: Megkérdezi, hogy a fűnyírás mellett nem lehetne-e a belvíz elvezető árkokat kitisztítani, addig ameddig be nem jön az esős időszak? A Takarékszövetkezet régi épülete előtt be van dugulva és csak nehezen folyik le a víz.

Mikó Zoltán polgármester: Válaszában elmondja, hogy ki fogják takarítani, hiszen ez külön benne is van a közmunkaprogramban. Jelenleg azonban mindenki a betakarítást végzi, az az elsődleges dolog az esőzések beállta előtt. A hagyma és a burgonya felszedését végzik.

Szabó Sándorné képviselő: A Takarékszövetkezet épületéhez visszatérve elmondja, hogy mennyire gazos. Nem tartja rendbe senki, a falu központjában nagyon csúnyán néz ki. Nem lehetne őket felszólítani?

Mikó Zoltán polgármester: Válaszul elmondja, hogy a közmunkások egyszer lekaszálták az épület környékét, de nincs rá kapacitása, hogy állandóan az önkormányzat tartsa rendben. Beszélni fog velük.

Tóth Péter Benjámin képviselő: A temetővel kapcsolatban kérdezné, hogy közeledik a Mindenszentek és hogyan történik a temető rendben tartása? Változott-e valami a református résszel kapcsolatban?

Mikó Zoltán polgármester: Rendben tartják az egész temető területét, a református részt is. Semmi előrelépés nem történt az ügyben

Szabó Sándorné képviselő: Hozzászólásában elmondja, hogy a posta melletti önkormányzati területen van egy torony, amelynek a szerződési ideje hamarosan lejár. Javaslata szerint ki kellene vinni a faluból, mert nagyon egészségtelen, rákkeltő hatása van. Nem szabadna velük újra szerződést kötni.

Mikó Zoltán polgármester: Továbbítja a felvetést a műszakis kolléga felé, hogy nézzen utána ennek a szerződésnek és, hogy mit lehetne tenni az ügyben, hogy ezt a tornyot ki lehessen tenni a falu központjából

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 920 órakor bezárta.

K. m. f.

Mikó Zoltán Dr. Kiss Imre

 polgármester jegyző